KOMISIJAS PAZIŅOJUMS EIROPAS PARLAMENTAM, ko izstrādā atbilstīgi Līguma par Eiropas Savienības darbību 294. panta 6. punktam, par Padomes nostāju, lai pieņemtu Eiropas Parlamenta un Padomes Regulu par dažām piemērošanas procedūrām Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, kā arī Pagaidu nolīgumam starp Eiropas Kopienu, no vienas puses, un Serbijas Republiku, no otras puses /* COM/2014/058 final - 2011/0465 (COD) */





2011/0465 (COD) KOMISIJAS PAZIŅOJUMS EIROPAS PARLAMENTAM, ko izstrādā atbilstīgi Līguma par Eiropas Savienības darbību 294. panta 6. punktam, par Padomes nostāju, lai pieņemtu Eiropas Parlamenta un Padomes Regulu par dažām piemērošanas procedūrām Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Serbijas Republiku, no otras puses, kā arī Pagaidu nolīgumam starp Eiropas Kopienu, no vienas puses, un Serbijas Republiku, no otras puses 1. Vispārīga informācija Datums, kad priekšlikums nosūtīts Eiropas Parlamentam un Padomei (dokuments COM(2011) 0938 – 2011/0465 COD): || 2012. gada 10. janvāris Eiropas Ekonomikas un sociālo lietu komitejas atzinuma datums: || nepiemēro Datums, kurā Eiropas Parlaments pirmajā lasījumā sniedzis savu nostāju: || 2012. gada 25. oktobrī Grozītā priekšlikuma nosūtīšanas datums: || nepiemēro Padomes nostājas pieņemšanas datums: || 2014. gada 28. janvārī 2. Komisijas priekšlikuma mērķis Priekšlikuma mērķis ir pieņemt regulu par noteikumiem un procedūrām, lai īstenotu konkrētus ar tirdzniecību saistītus noteikumus Stabilizācijas un asociācijas nolīgumā (SAN) starp Eiropas Kopienām un to dalībvalstīm, no vienas puses, un Serbijas Republiku, no otras puses, un Pagaidu nolīgumā (PN) par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbijas Republiku, no otras puses, kā piemēram, noteikumus saistībā ar tirdzniecības koncesijām, tehniskajiem pielāgojumiem, aizsardzības pasākumiem, konkurenci un krāpšanu. 3. Piezīmes par Padomes nostāju Priekšlikums bija atkarīgs no "Trade Omnibus I" paketes iznākuma. "Trade Omnibus I" paketes mērķis bija mainīt pašreizējās tirdzniecības regulas nolūkā iekļaut jaunos komitoloģijas noteikumus sakarā ar Lisabonas līguma stāšanos spēkā. Dažas no minētajām regulām ir regulas par SAN īstenošanu ar citām Rietumbalkānu valstīm, kas ir līdzīgas šim priekšlikumam. Kompromiss par jaunajiem komitoloģijas noteikumiem "Trade Omnibus I" paketē tika panākts 2013. gada jūlijā. Priekšlikuma teksts tika grozīts, lai iekļautu pārskatītos komitoloģijas noteikumus, kas saskaņoti par "Trade Omnibus I" paketi saistībā ar līdzīgiem noteikumiem. Turklāt priekšlikums tika grozīts, lai ņemtu vērā apstākli, ka PN vairs nav spēkā pēc SAN stāšanās spēkā 2013. gada 1. septembrī. Visbeidzot, tika panākta vienošanās par regulas 2., 3. un 4. panta piemērošanu ar atpakaļejošu datumu, lai piemērotu šos noteikumus no 2010. gada 1. februāra. Neoficiālajā trialogā 2013. gada 26. novembrī tika panākta provizoriska vienošanās par šo pārskatīto priekšlikumu. 4. Secinājumi Tādējādi Komisija var atbalstīt grozījumus, ko Padome ieviesusi Komisijas priekšlikumā.